# אבי רט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אבי רט נולד ב 17.7.1959, י"א בתמוז תשי"ט ברחובות. איש חינוך ותקשורת ישראלי.

רט למד בצעירותו בבית ספר תחכמוני ברחובות, ובישיבה התיכונית קרית הרצוג בבני ברק ולאחר מכן פנה ללמוד בישיבת הכותל. בהמשך הוסמך לרבנות על ידי הרב יהושע מגנס והרב עמרם קורח,שימש כר"מ בישיבה התיכונית אדרת בבת ים. סיים תואר ראשון בעבודה סוציאלית ושני בלימודי יהדות והיסטוריה.המשיך לדוקטורט בנושא תקשורת והסטוריה. רט הקים ב1982 את מכון ש"י באוניברסיטת בר אילן, מכון העוסק בהנחלת יהדות לציבור הרחב, תוך התמקדות בבתי ספר יסודיים ממלכתיים.

רט מוכר בעיקר כאישיות חינוכית בקרב הציבור הדתי לאומי. עם השנים התפרסם בעיקר בעקבות תוכנית הטלוויזיה אותה הגיש בימי שישי לצד הרב מרדכי אלון בערוץ הראשון. כמו כן הגיש רט פינה קבועה בערוץ 7 בימי שישי, ותוכניות בנושאי חינוך, תרבות ואקטואליה. וכן הנחה אירועים רבים ומגוונים, במהלך שנותיו, ובהם עצרות וכינוסים גדולים, ואת חוג התנ"ך של נשיא המדינה.

רט שימש כעורך הראשי של ערוץ הטלויזיה תכלת בשלבי הקמתו.

פירסם מאמרים רבים בנושאי חינוך, חברה, ערכים ואקטואליה.

בין השנים 2002 ל 2006 שימש בעורך הראשי והמנהל החינוכי של תנועת מבראשית, שהיה שותף להקמתה.

כעובד סוציאלי עסק בפרויקטים הקשורים לתחום הקשישים והסיעוד, שיקום אסירים, ובשנים האחרונות בתחום הכנה לחיי משפחה ויעוץ נישואין.

משמש כרב בארגון רבני צוהר, ועורך חופות לזוגות ישראליים, חופות הכוללות מפגשי הכנה והמשך שמירה על קשר ישיר בין הרב לזוגות.

מתוך היותו בן להורים ניצלוי שואה, עוסק בהדרכת קבוצות ומשלחות לפולין, ובהוראת השואה במסגרות שונות.

בשנה האחרונה הוציא לאור שני ספרים, האחד בשם "כח 13" (יחד עם סמדר שיר) והאחר בשם "כח 12" (יחד עם הודיה בונן). ספרים אלו המיועדים לנוער בעיקר בגילאי בר ובת מצוה , מספרים בסיפור עלילתי את העובר על ילדים ישראליים בתקופת הנעורים, והתמודותם עם סוגית הזהות היהודית והאישית, תוך חיבור בין דורות, ערכים ודמויות. הספרים יצאו לאור בהוצאת ידיעות אחרונות.

כמו כן ערך את ספר הקידוש.

מרצה לתחומי יהדות, הסטוריה, חינוך, תנ"ך ותקשורת במסגרות אקדמאיות ואחרות ברחבי הארץ והעולם, השתלמויות מורים, כינוסים מקצועיים, וקהילות יהודיות.

רט מתגורר בגבעת שמואל החל משנת 1984. הוא משמש כרבה של קהילת בית הכנסת "היכל יהודה", אחד מבתי הכנסת הגדולים והותיקים ביישוב.

בחודש ספטמבר 2005, ד' באלול תשס"ה, נפטר בנו השני - חנן, לאחר מאבק ממושך במחלת הסרטן.הותר אחריו אשה ובן.

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99_%D7%A8%D7%98.html

קטגוריות: אנשי חינוך ישראלים | רבני הציונות הדתית | רבנים ישראלים | שדרני רדיו וטלוויזיה ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש